Storhertugdømmet Hessen opstod som grundlæggende medlem af Rhinforbundet i 1806, da Landgrevskabet Hessen-Darmstadt blev ophøjet til storhertugdømme. Fra 1815 var det medlem af Det Tyske Forbund, og i 1871 blev det en medlemsstat i Det Tyske Kejserrige. Ved kejserrigets kollaps i 1918 blev monarkiet afskaffet, og Hessen udråbt til Folkestaten Hessen, der forblev en selvstændig stat indtil 1945.